ఆల్డస్ హక్స్‌లీ
హక్స్‌లీ 1894 లో జన్మించాడు. హక్స్‌లీ గొప్ప వంశంలో జన్మిచాడు.థామస్ హక్స్‌లీ-శాస్త్రజ్ఞడు-ఈయన తాత; ఈయన అన్నగారు జ్యూలియస్ హక్స్‌లీ ప్రసిద్ధ శాస్త్రజ్ఞడు.తల్లివైపు మాత్యూ ఆర్నాల్డ్ సంతతివారు.
1946 నుండి-48 వరకూ యునెస్కో సంస్థ డైరెక్తర్ జనరల్ గా పనిచేశాడు. హక్స్‌లీ ఈటన్, ఆక్స్‌ఫర్డ్ కళాశాలల్లో విద్యపూర్తి చేసి, వైద్యం చదివాడు. కాని, కంటిజబ్బు వల్ల ప్రాక్టీస్ చెయ్యలేదు. 1919లో మారియానైస్ అనే బెల్జియన్ కన్యను వివాహ మాడాడు. అధినేయ&మ్ పత్రికలో పనిచేశాడు.మరికొంతకాలం నాటకాల విమర్శకుడిగా పనిచేశాడు.1923 నుండి 1930 వరకు ఇటలీలో ఉన్నాడు.1947 నుండి 
కాలిఫోర్నియాలో ఉండిపోయాడు.1963 నవంబరులో కాన్సర్ వ్యాధికి గురై చనిపోయాడు.
జర్‌ట్రూడ్ బేలే ఎలియన్
ఈమె 1933లో న్యూయార్క్ లోని మహిళా ఇంటర్ కళాశాలలో ప్రవేశం పొంది రసాయనశాస్త్రంలో పట్టా పొందారు. తదుపరి న్యూయార్క్ విశ్వవిద్యాలయంలో 1941 లో రసాయన శాస్త్రంలో ఎం.ఎస్. పూర్తిచేశారు. రెండవ ప్రపంచ యుద్ధం కారణంగా ఆమెకు ఎక్కడ సరైన ఉద్యోగం దొరకలేదు. టకహో లోని బరో వెల్‌కం (Burroughs Wellcome) ప్రయోగశాలల్లో ఫార్మసీ ఔషధాల అన్వేషణలో పనిచేస్తున్న జార్జి హెచ్. హిచింగ్స్తో కలిసి పనిచేశారు. 1948 లో ల్యుకేమియా (Leukemia) వ్యాధి వ్యాపించకుండా నిరొధించే సమ్మిశ్రకాన్ని ఆమె కనుగొన్నారు. తర్వాత దానిపై ప్రయోగాలు చేసి మనుషుల్లో ఈ మందు దుష్ప్రభావాన్ని కలిగిస్తుందని గుర్తించారు. ఈ లోపాన్ని సవరించి, 6 మరకైపటా పురీన్ లేదా 6 ఎమ్‌.పి. (6-Mercaptopurine or 6 M P) అన్న రూపం ఇచ్చారామె. దీనికి ల్యుకేమియాను ఆపే ఔషధంగా గుర్తింపు లభించింది.